Усыгъэм и махуэхэр
Къэбэрдей-Балъкъэр Республикэм и цIыхубэ усакIуэ, РСФСР-м Горькэм и цIэр зезыхьэ и Къэрал саугъэтыр зрата Зумакуловэ Танзиля и ныбжьыр илъэс 85-рэ зэрырикъум и щIыхькIэ республикэм щекIуэкIынущ Усыгъэм и махуэшхуэ зыфIаща Iуэхухэр.
Абы хыхьэу къызэрагъэпэщынущ:
— ЩIалэгъуалэм я флэшмоб Интернетым къыщызэрагъэпэщынущ.
— Дыгъэгъазэм и 4-м Къэрал концерт гъэлъэгъуапIэм щекIуэкIынущ сабийхэм папщIэ къызэрагъэпэща «Лэгъупыкъур унэхэм ящхьэщытщ» литературэ махуэшхуэр, усэ къеджэхэм я зэпеуэм щытекIуа цIыкIухэр зыхэтынур. Концерт гъэлъэгъуапIэм и пэIущIэ пэшым деж щагъэлъэгъуэнущ Зумакуловэ Танзиля и IэдакъэщIэкIхэм сабийхэм къытращIыкIа сурэтхэр.
ЩыщIидзэнур сыхьэт 14-рщ.
— Дыгъэгъазэм и 5-м Зумакуловэ Танзиля и усэхэм къыщеджэнущ Усыгъэм и аллеем (ХьэтIохъущокъуэм и хадэм).
ЩыщIидзэнур сыхьэт 14-рщ.
— Дыгъэгъазэм и 5-м Музыкэ театрым щекIуэкIынущ Зумакуловэ Танзиля и юбилейм ирихьэлIэу къызэрагъэпэща гуфIэгъуэ пшыхь.
ЩыщIидзэнур сыхьэт 18-рэ дакъикъэ 30-рщ.
— Дыгъэгъазэм и 6-м гуфIэгъуэ дауэдапщэхэр щызэхэтынущ Зумакуловэ Танзиля къыщалъхуа Iуащхьэмахуэ щIыналъэм.
ФызыщIэупщIэн щыIэмэ, фыпсалъэ хъунущ 42-43-13 телефоным, апхуэдэуи екIуэкIIуэхухэм ятеухуа хъыбар къыщыфщIэ хъунущ КъБР-м ЩэнхабзэмкIэ и министерствэм и сайтым.
